संविधान के साथ फेसबुक पर लाइव आईं; गाकर सुनाए अपने मौलिक अधिकार
Uttar Pradesh  Kanpur Dehat Encroachment Controversy; Bhojpuri Singer Neha Singh Rathore  यूपी में का बा…गाकर सुर्खियों में आईं लोक गीत गायिका नेहा सिंह राठौर को कानपुर देहात पुलिस ने 4 दिन पहले नोटिस जारी किया है
यूपी में का बा…गाकर सुर्खियों में आईं लोक गीत गायिका नेहा सिंह राठौर को कानपुर देहात पुलिस ने 4 दिन पहले नोटिस जारी किया है। नेहा ने कानपुर देहात कांड में मां-बेटी की जिंदा जलकर मौत के बाद "यूपी में का बा सीजन-2" गाना गाया था। इसमें उन्होंने घटना का जिक्र करते हुए सरकार और प्रशासन पर निशाना साधा था।
अब नेहा राठौर ने संविधान के साथ फेसबुक पर लाइव आकर अपना पक्ष रखा है। नेहा ने कहा कि आप लोगों तो पता ही होगा कि कैसे प्रशासन की लापरवाही से यूपी में मां-बेटी की जिंदा जलने से मौत हो गई। मैंने इसी पर गीत गाया था। और यही बात यूपी पुलिस को इतनी बुरी लग गई। और इसी पर मुझे नोटिस थमाया गया।
यूपी पुलिस ने हमारे साथ अपराधियों जैसा व्यवहार किया। पुलिस पहले मेरे ससुराल गई और ससुर जी को नोटिस दिया। वहां से भी बात नहीं बनी तो पुलिस हमारे दिल्ली वाले घर चली आई। यूपी पुलिस हमें अपराधियों की तरह ट्रैप में फंसा रही थी। जैसे हम कोई अपराधी हों। 
मैं और मेरे पति दिल्ली में घर पर थे। एक महिला पुलिस अधिकारी का मेरे पति हिमांशु के फोन पर कॉल आया। उन्होंने कहा कि आप हिमांशु हैं। मैं यूपीएससी स्टूडेंट बात कर रही हूं। आप मुझे इस जगह पर आकर थोड़ा गाइड कर दीजिए, आप भी तो तैयारी करते हैं ना। हम दोनों ने जब उसके कॉल को इग्नोर किया तो थोड़ी देर बाद उसी महिला अधिकारी का फोन आया। उसने कहा कि हम यूपी पुलिस से हैं। कानपुर देहात से आए हैं। आपने एक गाना गाया है। उसे लेकर नोटिस देना है। 
पुलिस ने हमें झूठ बोलकर अपराधियों की तरह ट्रीट किया। पुलिस ने हमें डराने का काम किया। और मैं तो थोड़ी देर के लिए डरी भी, लेकिन मेरे पति ने मुझे हिम्मत दी। मैं आप सभी से रिक्वेस्ट करती हूं कि यूपी में का बा सीजन-2 गीत आप सब सुनिए और बताइए कि क्या इससे सौहार्द बिगड़ सकता है या नफरत फैल सकता है? 
नोटिस में लिखा है कि तीन दिन के अंदर नोटिस का जवाब नहीं दूंगी तो कार्रवाई की जाएगी। मुझे डराने की कोशिश की जा रही। पुलिस को झूठ बोलने की क्या जरूरत थी।
कोई असंवैधानिक या अश्लील शब्द नहीं
नेहा ने कहा कि मेरे कोई शब्द असंवैधानिक नहीं हैं, अश्लील नहीं है। संविधान मुझे अधिकार देता है भारत में रहने, घूमने और अभिव्यक्ति की। नेहा ने कहा कि गीता, रामायण और रामचरिमानस जिस तरह से मेरे लिए पूजनीय है उसी तरह संविधान भी मेरे लिए पूजनीय है।
नेहा ने संविधान में लिखे गए मौलिक अधिकार से जुड़ी पंक्तियां पढ़कर सुनाईं। अनुच्छेद 19 में अभिव्यक्ति की स्वतंत्रता है। कहा कि मुझे संविधान के मौलिक अधिकार से प्रेरणा मिलती है। जिसे संविधान का ज्ञान नहीं हो उसे डराने की कोशिश कीजिए। सरकार में हैं तो रंगबाजी कर सकते हैं। मैं संविधान के दायरे में गीत लिख रही हूं और गा रही हूं। उन्होंने संविधान पर लिखे और गाए अपने पुराने गीत को फिर से गाकर सुनाया।
नेहा ने संविधान पर लिखा यह गीत गाया 
संविधान के सुन ल विचार भइया, आव समझ अपन अधिकार भइया
काका जीजी के हकदार भइया , आव समझ आपन अधिकार भइया
तोहर पहला अधिकार समता के बा...
मेरा परिवार और ढेरों सपोर्टर्स मेरे साथ खड़े
नेहा ने कहा कि मैं यूपी, बिहार की लड़की हूं। अभी मेरी शादी को 8 महीने हुए हैं और पुलिस अलग ही मैसेज देने की कोशिश कर रही। लोग सोचते हैं कि बहू आते ही पुलिस-दारोगा बुलाने लगी। मेरे सोसाइटी के गार्ड भी ऐसे देख रहे थे जैसे कोई चोर उचक्के को देखता है। मेरे पति हिमांशु कहते हैं कि मुझे नर्वस नहीं होना चाहिए। मेरा परिवार मेरे सपोर्ट में खड़ा है। मैं लोगों का धन्यवाद करती हूं के मेरे साथ खड़े हैं।
मुझे चुप कराने की कोशिश की, लेकिन मैं डरी नहीं
बुधवार को दिल्ली में एक न्यूज चैनल से बातचीत में नेहा सिंह राठौर ने कहा, "भारत एक लोकतांत्रिक देश है. यहां सबको ही अभिव्यक्ति की स्वतंत्रता है. मुझे पहले भी चुप कराने की कोशिश की गई, लेकिन उन्हें लगा कि मैं डर नहीं रही. तो अब ये नोटिस आई है. मैं गाना गाती हूं और गाती रहूंगी. सरकार भाजपा की है, तो सवाल सपा से तो पूछूंगी नहीं!"
नेहा ने जारी किया था 1 मिनट 9 सेकेंड का वीडियो
दरअसल, कानपुर देहात जिले की मैथा ब्लॉक के मड़ौली गांव में 13 फरवरी को अतिक्रमण हटाने के दौरान मां-बेटी की जिंदा जलकर मौत हो गई। प्रशासन की इस लापरवाही पर बुलडोजर पर सवाल उठने लगे। कांड के बाद ही नेहा सिंह राठौर ने "यूपी में का बा Season-2" शीर्षक से एक गीत गाया। 1 मिनट 9 सेकेंड के इस गीत में उन्होंने सरकार की बुलडोजर नीति को कटघरे में खड़ा किया। यह गीत सोशल मीडिया पर वायरल हुआ। नेहा सिंह राठौर का यह पहला गीत नहीं है। इससे पहले भी अपने गीतों से UP सरकार को निशाने पर लेती रहीं हैं।
नोटिस में नेहा से इन 7 सवालों के जवाब पूछे गए हैं...
अकबरपुर थाना प्रभारी की तरफ से भेजे गए इस नोटिस में पुलिस ने लिखा है- डिजिटल पर एक वीडियो प्रसारित हो रहा है, जो प्रथम दृष्टया आपका प्रतीत होता है। जिसके बोल कुछ इस प्रकार हैं... 'यूपी में का बा' उक्त प्रसारित वीडियो के संबंध में स्थिति स्पष्ट करें।
आइए हम आपको बताते हैं कि नेहा सिंह राठौर का 'यूपी में का बा Season-2' में कौन सा गीत गाया था…
बुलडोजर से रौंदत दीक्षित के घरवा आज बा…
नेहा सिंह राठौर ने जो गाना गाया है। उसका टाइटल है- यूपी में का बा सीजन-2। उसकी कुछ लाइनें ऐसी हैं...बाबा के डीएम तो बड़ी रंगबाज बा, कानपुर देहात में ले आइल राम राज बा, बुलडोजर से रौंदत दीक्षित के घरवा आज बा...यूपी में का बा, यूपी में का बा……। कलक्टर ठुमकेबाज बा, सटकल ओकर मिजाज बा, अधिकारी भइले बेलगाम मनमानी के रिवाज बा……। गरीबन के मडही फुंकवा दा, गुरबन के इलाज बा, लोकतंत्र के नाम पर भइया भइल कोढ़ में खाज बा……। 
कानपुर देहात पुलिस ने 160 CrPC का नोटिस भेजा
लोक गीत गायिका नेहा सिंह राठौर के इसी गीत को लेकर अकबरपुर थाने में एक शिकायत दी गई। इसके तहत, पुलिस ने नेहा सिंह राठौर को 160 CrPC का नोटिस जारी करते हुए जवाब मांगा है। अगर नेहा सिंह राठौर कानपुर देहात पुलिस की नोटिस का जवाब नहीं देंगी या फिर पुलिस उनके जवाब से संतुष्ट नहीं होगी तो आगे कार्रवाई की जाएगी।
FIR दर्ज होने के बाद यह नोटिस जारी किया जाता है। फिलहाल पुलिस ने नेहा के खिलाफ रिपोर्ट दर्ज करने संबंधित कोई बयान नहीं दिया और पुष्टि भी नहीं की है। यह शिकायत किसने की है। इस बारे में अभी जानकारी नहीं मिल पाई है।
क्या है धारा-160 का नोटिस
धारा-160 एक पुलिस अधिकारी को शक्ति देती है। इसमें सक्षम अधिकारी द्वारा सम्मन या नोटिस जारी करने से पहले प्राथमिकी दर्ज करना आवश्यक है। आपराधिक प्रक्रिया संहिता की धारा-160 के तहत जारी सम्मन में जांच अधिकारी का नाम, शीर्षक और पता के साथ-साथ प्राथमिकी और अपराध की जानकारी शामिल होनी चाहिए। इस नोटिस से पुलिस मुकदमें से संबंधित पूछताछ के लिए किसी को भी बुला सकती है।
नेहा सिंह राठौर से जुड़ी कुछ और खबरें...
1- यूपी की बहू बनीं नेहा सिंह राठौर:यूपी में 'का बा' गाने से चर्चा में आईं थीं, अंबेडकरनगर के हिमांशू से की शादी
'यूपी में का बा...' गीत गाकर धूम मचाने वाली नेहा सिंह राठौर उत्तर प्रदेश के अंबेडकरनगर की बहू हैं। 21 जून को उनकी हिमांशु सिंह के साथ शादी हुई थी। नेहा बिहार के कैमूर जिले के जलदहां गांव की रहने वाली हैं। यूपी विधानसभा चुनाव के दौरान नेहा तब सबसे ज्यादा चर्चा में आई थी। जब उन्होंने यूपी की व्यवस्था को लेकर सवाल उठाया था। उन्होंने अपना एक भोजपुरी गाने का वीडियो रिलीज किया था। इसमें सीएम योगी आदित्यनाथ पर भी व्यंग किया था...(पूरी खबर पढ़ें)
2- Sunday जज्बात:मैं 'यूपी में का बा' वाली नेहा हूं; BJP की IT सेल की अश्लीलता से डरूंगी नहीं, ट्रोलर्स के अंगूठे में घाव कर दूंगी
लोगों को लगता है कि नेहा सिंह राठौर कोई हउआ है, लेकिन बहुत दर्द भरी कहानी है मेरी। हर पांचवें दिन मेरे सामने कोई न कोई समस्या खड़ी हो जाती है। मां-बाप को मेरा गाना बजाना कभी पसंद नहीं रहा। मां चाहती थी कि मैं बीएड करके मास्टरनी बन जाऊं या चूल्हा-चौका करूं। किसी सरकारी नौकरी करने वाले से मेरी शादी हो जाए। 
पिता आज भी कहते हैं कि ये गाना-बजाना छोड़ो, नहीं चाहिए पैसा, हमें समाज में इज्जत चाहिए, लेकिन मैं जानती हूं कि मैं जो कर रही हूं ठीक कर रही हूं, वे लोग भी एक न एक दिन समझ ही जाएंगे। बस मेरे लिए एक जंग घर से बाहर है ट्रोलर्स की तो दूसरी घर के अंदर है...(पूरी खबर पढ़ें)